Studentska konferencija InfoDASKA

**POZIV**

**za sudjelovanje**

Poštovani,

Klub studenata informacijskih znanosti Libros Odsjeka za informacijske znanosti Filozofskog fakulteta u Osijeku ove akademske godine organizira studentsku konferenciju pod nazivom InfoDASKA 2015, koja se održava već osmu godinu za redom. Konferencija će se održati 15. i 16. svibnja 2015. godine na Filozofskom fakultetu u Osijeku.

Tema ovogodišnje InfoDASKA-e je **Informacijske ustanove - trendovi i prilagodbe**.

Svrha konferencije je razmjena iskustava, znanja te razrada problematike o poslovanju informacijskih ustanova. Osim edukacijskog karaktera, konferencija također omogućuje izravno upoznavanje i komuniciranje s osobama istoga znanstvenog područja.

Pozivamo Vas da se aktivno uključite u sudjelovanje na ovogodišnjoj InfoDASKA-i. Način na koji možete sudjelovati jest izlaganje na određenu temu ili održavanje radionice. Za svako izlaganje predviđeno je 15 minuta, a za radionicu 45 minuta.

Navodimo podteme:

1. **Trendovi vezani uz tehnološke promjene**

Ova podtema fokusirana je na automatizaciju poslovanja, odnosno na uporabu tehnologije u poslovanju informacijskih ustanova. Također, podrazumijeva i načine očuvanja informacija koje nose određeni dokumenti – prijenos zbirki na digitalni medij i slično.

1. **Trendovi vezani uz društvene promjene**

Ova podtema odnosi se na nove načine razmjene informacija – pružanje informacija kroz društvene mreže. Podtema stavlja naglasak i na slobodan pristup informacijama. Osim toga, podrazumijeva i načine zadovoljenja korisničkih potreba, ne samo korisnika koji dolaze u određenu informacijsku ustanovu, nego i udaljenih korisnika – korisnika koji pristupaju informacijskim ustanovama preko računala.

Rok za predaju sažetaka je **31. prosinca 2014**. Sažetak treba sadržavati ime, prezime i kontakt autora, naslov rada te ciljeve i ne bi smio biti duži od 300 riječi. Svi dobiveni tekstovi izlaganja, bit će recenzirani i objavljeni u časopisu studenata informacijskih znanosti Libros. Službeni jezik konferencije je hrvatski.

Detaljne informacije možete pratiti na facebook stranici 'Libros', odnosno na sljedećem linku: [https://www.facebook.com/klublibros](https://www.facebook.com/klublibros?fref=ts).

Radujemo se Vašem dolasku!
Vaš Libros!